
C 
aida di gabinete Rutte IV sin duda tin tur hende ocu- 
pa tanto na Hulanda como aki na Aruba, caminda ai- 
nda e impacto di e decision aki no ta conoci pa hopi pero 
loke si ta e berdad realistico di e decision cu Prome Min- 
ister Mark Rutte a tuma, ta e momento a yega pa un co- 
mienso nobo. 


Tanto pa Hulanda pero tambe pa Aruba,  Corsou y Sint 
Maarten, caminda cambionan tin cu bin pa busca un otro 
rumbo politico, un otro vision gubernamental pa tur e 
paisnan aki menciona. 
Pa casi 14 aña largo, gabinete Mark Rutte a goberna na 
Hulanda y gabinete Wever Croes I y II, ta tin seis aña 
caba luchando cu e gobierno demisionario aki, sin logra 
ningun progreso real cu ta sirbi interes general di e 
pueblo di Aruba. 


For di 2017 cu partido MEP a dirigi e dos ultimo gobi- 
ernonan di coalicion, no por mira ningun momento algo 
di progreso, algo di alivio pa un pueblo cu a bou di un 
presion financiero hamas bisto den historia di e pais. 


Confrontacionnan directo, gañamento sin misericordia, 
c’un futuro sin perspectiva ya cu ni e gobierno di Aruba 
sa na e momentonan, ki rumbo nan tin cu hiba e pais 
ya cu na momento cu e pais tin un gobierno cu ta firma 
areglonan cu Hulanda pero no ta respeta e areglonan aki, 
e ta bira un problema sumamente serio cu por hinca pais 
Aruba den un posicion sumamente dificil. 


Gabinete Rutte IV a bay cas pa diferencia di vision riba 
cierto puntonan cardinal pero aki na Aruba, pueblo tin 
un coalicion cu  continuamente ta riba diferente liña di 
pensamento pero compara cu e mentalidad politico na 
Hulanda, aki na Aruba ta keda den gobierno no pa sirbi 
interes di pueblo pero pa sirbi interes partidista, interes 
personal. 


Partido RAIZ no tin e curashi y ta mustra tampoco e 
boluntad pa para pa pueblo di Aruba na un momento cu 
partido MEP for di 2017 no ta haciendo esaki y kisas awor 
ta e momento pa en berdad e partido lider Ursell Arends 
mustra curashi y mustra respet si ainda nan tin esaki, pa 
cu pueblo di Aruba cu nan a priminti un vision diferente. 


Hulanda lo bay haya un gobierno c’un vision nobo, cual 
ta habri caminda sin duda pa posibilidad nobo pa pais 
Aruba, caminda por inicia c’un dialogo nobo, un dialogo 
diferente y un mentalidad sincero y a base di respet, no 
loke a bin ta tumando luga ultimo cuater aña sigur. 


Un gobierno nobo pa pais Aruba, cu ta kere realmente 
den un dialogo nacional, cu envolvimento di tur instancia 
y gremionan, ta necesario pa presenta cu seriedad na 
mesa di gobernacion pa Hulanda realisa cu loke a bin ta 
pasando den ultimo cuater añanan, no ta loke pueblo di 
Aruba a spera di su gobierno y tampoco di Hulanda. 


E momento a yega pa tur hende realisa cu esaki ta e 
momento cu a presenta su mes cu retiro di gabinete Rutte 
IV, pa realisa e balor di e cambio aki na Hulanda, caminda 
ta rekeri un cambio politico tambe aki na Aruba, un otro 
vision, uno mas realistico, uno cu ta pensa riba pueblo, 
uno cu ta respeta acuerdonan cu gobierno Hulanda  y 
uno cu no a hinca henter e pais den un posicion caminda 
no ta resta gobierno di Reino nada otro cu impone riba 
autonomia di nos pais, pa medio di “rijkswet”  of tambe 
pa medio di un “aanwijzing.” 


Ta masha interesante scucha Minister demisionario 
Alexandra van Huffelen papia cu nada ta cambio awor cu 
gabinete ta demisionario pa loke ta e Rijkswet cu gobi- 
erno di Aruba tin cu aproba pero en realidad ta practica- 
mente sigur cu gobierno di  Prome Minister Evelyn Wever  
lo no cumpli cu e palabracion aki. 


Ora cu esaki tuma luga ta pueblo di Aruba lo tin cu carga 
cu e consecuencianan  y pa evita cu pueblo lo wordo 
confronta pa medidanan ainda mas rigoroso y e pueblo 
perde su autonomia cu tanto nan a sacrifica y lucha pa 
esaki, pa motibo di un gobierno cu simplemente no a 
goberna pa interes di pueblo. 


Ta e momento pa un gobierno nobo y sin duda ta e 
momento ideal pa gabinete Wever Croes II brinda pueblo 
respet cu pueblo merece dor di entrega su retiro mescos 
cu gobierno di Rutte a haci y habri caminda pa pueblo 
scoge su gobierno nobo pa un futuro nobo! 


Tempo ideal pa un inicio nobo cu 
Hulanda pero c’un gobierno nobo 

JUNI 2023 DEN COMPARACION CU 2019 Y 2022 
D 
en luna di juni 2023 nos destinacion a ricibi un total di 100,549 bishitante 
“stay-over”. Si compara luna di juni 2023 cu juni 2019 - cu tabata e ultimo 
aña normal di turismo, por mira cu Aruba a recupera 102% di locual a wordo 
ricibi na juni 2019, cu ta indica un crecemento di 2%. 
Si compara juni 2023 cu juni 2022 por wak un recuperacion di 99% cu ta 
indica un disminucion di 1%. 


PATRONCHI DI GASTO PA CADA BISHITANTE A SUBI DEN Q1 2023 
A.T.A. ta analisa gasto di turistanan continuamente. Ta ricibi e cifra di “Tourism 
Receipts” di Banco Central, pero banda di esaki tambe ta midi esaki via trans- 
accionnan cu tarhetanan Visa y Master Card bou di bishitantenan, durante nan 
estadia. 


Den e luna anterior, A.T.A. a raporta un volumen di gasto cu tarheta di Visa di 
$155 miyon dollar na Aruba cu ta un crecemento di 29% compara cu e aña 
anterior. Di acuerdo cu Banco Central e asina yama ‘Tourism Credits’ (anterior- 
mente yama “Tourism Receipts”) pa e prome kwartaal di aña 2023 a contribui 
cu AWG 1.3 biyon den nos economia, cu ta 37% mas compara cu e mesun 
temporada na 2022. 
A.T.A ta uza informacion di dos diferente tipo di tarheta cu ta bon utilisa entre 
nos bishitantenan. E tarheta Visa Credit card ta hopi bon uza bou di bishitan- 
tenan mericano entre otro, cu un averahe den gasto cu tin un suma maximo di 
US $667 pa cada cardholder den Q1 2023. Mientras cu e tarheta di Mastercard 
ta bon uza, entre otro, di parti nos bishitantenan di Europa, cu un averahe den 
gasto cu tin un suma maximo di US $740 pa cada cardholder den Q1 2023. 
Di es manera aki A.T.A ta midi tendencia di patronchi di gasto di diferente 
mercado, como tambe na kico ta gasta e placa. 


MERCADONAN Y CATEGORIANAN DI ACOMODACION 
Den juni 2023 82.1% di e total di e bishitantenan “stayover” pa Aruba a bishita 
for di Norte America, 4.5% a bishita for di Europa, 11% a bishita for di Latino 
America y 2.4% tawata procedente di otro partinan di mundo. 


Mirando e categorianan di acomodacion, den juni 2023 27.2% di bishitante a 
keda den hotelnan European Plan, 18.3% a keda den hotelnan All-Inclusive, 
28.9% a keda den Timeshare y 25.6% a keda den otro tipo di acomodacion, 
conoci tambe como vacation rentals. 


VACATION RENTALS 
Ta importante pa menciona cu A.T.A. tin acceso na un plataforma unda por 
wak e cantidad di cas, apartamento y villas cu ta wordo uza como vacation 
rentals como tambe e prijs averahe pa anochi, e ocupacion y un calculacion di 
e entrada cu esakinan ta genera. 


Si compara juni 2023 cu juni 2022 por wak cu e prijs averahe di e acomoda- 
cionnan aki a crece cu 10%, for di un prijs averahe di $219 pa anochi na juni 
2022 pa un prijs averahe di $260 na juni 2023. Si compara juni 2023 cu juni 
2019, por wak cu e prijs averahe di e acomodacionnan aki a crece cu 66.5%, 
for di un prijs averahe di $158 pa anochi na juni 2019 pa un prijs averahe di 
$260 na juni 2023. 
Si compara juni 2023 cu juni 2022 por wak cu e ocupacion averahe di e 
acomodacionnan aki a disminui cu 3.1 punto di porcentahe, for di un averahe 
di 50.6% na juni 2022 pa un averahe di 48.7% na juni 2023. Si compara juni 
2023 cu juni 2019 por wak cu e ocupacion averahe di e acomodacionnan aki a 
crece cu 5.9 punto di porcentahe, for di un averahe di 43.4% na juni 2019 pa 
un averahe di 48.7% na juni 2023. 
Den caso di entrada, si compara juni 2023 cu juni 2022 por wak cu e categoria 
a genera un crecemento den entrada di 33%. Si compara juni 2023 cu juni 
2019 por wak cu e categoria a genera un crecemento den entrada di 204%. 


Vacation Rentals 


2019 
2020 
2021 
2022 
2023 


ADR 
$158.00 
$181.00 
$200.00 
$219.00 
$260.00 


Occupancy 
43.4% 
9.9% 
47.2% 
50.6% 
48.7% 


Revenue 
$4,958,531 
$ 1,275,444 
$ 8,306,310 
$11,328,161 
$ 15,050,742 


Source: A.T.A. (Transparent) 


2023 (Esaki ta e YTD) 
Den e prome mitar aña di 2023, Aruba a ricibi un total di 610,582, bishitante 
“stayover”, esaki ta un crecemento di 6.0%, compara cu e prome 6 lunanan 
di 2019, unda a ricibi 575,649 bishitante “stayover”. Si compara e prome 6 
lunanan di 2023 cu e prome 6 lunanan di 2022, por wak un crecemento di 
16%, bayendo for di 528,325 bishitante “stayover”pa 610,582 bishitante 
“stayover”. 


Aruba ta sigui como un di e top destinacionnan cu a recupera despues di 
e pandemia pero mester tene cuenta cu Aruba a strategicamente tuma e 
pasonan corecto pa beneficia optimalmente y exitosamente di e hamber pa 
biaha durante y despues di e pandemia, un fenomeno temporal. Turismo ta 
sigui ta fuerte pa Aruba, y lo regresa na tendencia mas normalisa despues di 
a mira e efecto post-pandemia.   


Lo sigui cu un relato cu mas detayenan encuanto e prome 6 lunanan di 2023. 
  
Pa ricibi A.T.A. su ‘Statistical Monthly Report’ tur luna, por contacta Melanie 
Kelly na m.kelly@aruba.com 


Cifranan di bishitante y patronchi di gasto pa juni 2023 


Ambos mustrando crecemento te cu juni 

S 
igui duna castigo di algun of hopi aña di prizon na hobennan 
delincuente y criminal, ta mustrando di no ta e solucion pa 
brinda resistencia na un fenomeno di ultimo añanan, di hobennan 
menor di edad meti den criminalidad pisa. 


Pa loke ta 2023, constantemente por a tuma nota di casonan 
penal cu ta wordo trata pa Corte den Prome Instancia, caminda 
hobennan ta envolvi,  no den casonan di ladronicia of otro actonan 
‘leve” di violacion di leynan existente pero casonan  di asesinato 
riba tur nivel, di matamento   pre medita te cu matamento pa 
violencia extremo, cantidad di casonan  di un extremo sin igual. 
Pa colmo e sistema hudicial den cierto forma ta haya su mes cu 
e tipo di casonan caminda comunidad ta cuestiona e forma di 
procede di e sistema hudicial mirando cu tin algun caso  cu e 
castigo merece di ta mas pisa, hasta castigo maximo mirando cu 
algun di e hobennan aki, simplemente no tabatin respet pa bida 
di un otro ser humano. 


Principalmente den ultimo simannan prome cu reces, por a tuma 
nota di casonan horibel di asesinato, caminda bida di esunnan cu 
a wordo kita, parce cu esakinan no tabatin balor algun. 
Aki por mustra casonan di ultimo simannan pero tin casonan di 
algun aña atras, for di tempo di pandemia, caminda hobennan 
tabata elimina otro supuestamente bou capa di ‘gang’ y cu a laga 


cicatriznan  fuerte atras. 


Memey di tur esaki por scucha gritonan di desesperacion di 
mayornan di hobennan cu a wordo mata y caminda nan no ta 
sinti cu nan difunto a ricibi husticia na man di e sistema hudicial 
di e pais. 


Den algun caso e dolor aki ta comprendibel y aki por menciona 
e caso di e damita Petronia kende a perde su bida ora c’un otro 
hoben menor di edad, a tira mata c’un tiro den cabes pero pa e 
tata, bida di su yiu sin duda bal mucho mas cu 4 aña di castigo. 


Otro caso di asesinato cruel tabata e forma con a mata e homber 
Juni Maton den area turistico na Southbeach caminda aki tambe 
un hoben menor di edad a tira e persona aki mata c’un solo tiro 
den curason mientras cu otro mucha homber menor di edad, a 
golpia e difunto c’un machete. 
Tur esaki den bista di cantidad di testigo, entre nan cantidad di 
turista pero e dos acusadonan aki tabatin e curashi di comete e 
crimen aki sin a ria ningun momento. 


Despues a surgi e confrontacion entre Fiscalnan di Ministerio 
Publico y Huesnan di Corte den Prome Instancia, si e “muchanan” 
aki ta wordo procesa como adulto of como menor di edad y eynan 
tin un buraco grandi den e sistema hudicial na e momentonan aki. 
Den comunidad a frustracion ta birando dia pa dia mas grandi, pa 
un sistema cu segun pensamento general, no ta dunando pueblo 
e Husticia cu e ta exigi pa esunnan cu faya cu comunidad. 


Ta un hecho cu e hobennan aki ta wordo condena manera un 
menor di edad pa varios crimen serio y hasta ta ricibi castigo cu 
nan tin cu paga na famia di e victima pero tur hende sa cu esaki 
ta bira algo imposibel pa e hobennan aki por cumpli cune. 


Mirando e forma con e muchanan aki ta pa nan cuenta riba caya, 
algun bibando hasta nan so pa motibo cu hasta famia no por 
controla nan, e momento ta yegando cu mesun famianan a aki, 
tin cu cuminsa carga responsabilidad pa e rumbo cu e mucha 
a tuma, caminda e falta di control, e falta di formacion a ser 
neglisha den caso di varios di e criminalnan aki. 


Mayornan tambe tin cu carga responsabilidad, sea pa via di un 
multa of cualkier otro decision ya cu di un forma tin cu pone fami- 
anan para responsabel pa e falta di educacion y formacion cu no 
a duna e muchanan aki for di chikito y caminda awor ta comun- 
idad tin cu paga pa esaki. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Analisis 


Mayornan mester wordo teni responsabel pa comportacion di yiunan 

live easy 


Yamando tur pasahero pa 
aborda sin precupacion 


Biaha trankil y bon sigura pa bo siguiente aventura 


Bishita portal.myguardiangroup.com y sera 
bo seguro di biahe mesora y fasil online. 


Ricibi upgrade di pakete di seguro GRATIS. 
(Termino y condicionan ta aplica) 


gratis y chance pa 


PAKETE DI 
SEGURO 


GANA UN 

UPGRADE DI 


SCAN AKI 


PA KUMINSA 
MESORA! 


D 
iabierna cu a pasa pa 6’or di atardi un 
chauffeur burachi a causa un accidente na 
e crusada di Rondweg entre un Ford Figo cora 
y un pickup Great Wall color blanco. E pickup 
a drenta kibra cura di un cas. Felizmente no 
tabatin mucha of hende grandi den cura na e 
momento ey. Sin embargo e accident a cau- 
sa basta daño material pa e doñonan di e au- 
tonan y di e cas. 
Riba e mesun diabierna rond di 11’or di anochi 
testigonan a mira un auto cu velocidad hopi 
halto persiguiendo of pustando cu un otro 
auto biniendo for di Zoutmanstraat drenta 
Havenstraat. Un auto tabata core riba e rails di 
tram y e otro riba e caminda normal. Na altura 
di Boolchand’s un a dal den e otro, causando 
cu e Suzuki shinishi a bolter y bay boks contra 
un obheto. E impacto a expulsa e automo- 
bilista Ruiz door di e windshield, tirando e riba 
caminda. Ora polis a test e chauffeur di e otro 
auto el a resulta di ta bou influencia. E lesi- 
onnan serio a causa cu Ruiz a fayece diasabra 
11.40 di anochi, birando e di seis morto den 
trafico pa aña 2023. Asina e accident aki a 
causa ademas di hopi daño material y perdida 
di un bida, tambe un impacto riba casa y 
yiunan chikito di Ruiz cu a keda atras. 


Diasabra tambe tabatin accident. Marduga un 
van blanco chikito a bay pega den un tronkon 
na Turibana y rond di 4:45 di atardi un Toyota 
Aygo blanco a perde control y bolter riba e 
caminda di Simeon Antonio pa Buena Vista. 
Segun testigonan e Toyota a bin cu velocidad 
halto. E accident aki a causa daño material y 
dos persona mester a wordo transporta pa 
hospital pa atencion medico. 


Diadomingo mainta banda di 9’or un Kia 
Rio cora biniendo di Sabana Liber a pasa e 
supermercado pa despues perde control, 
bolter y bay pega den un mata di kwihi den 
e rooi na e birada cu vangrails. Polis mester 
a cera caminda pa por trata di saca e victima 
for di e auto y pa personal di ambulance por a 
atende cu ne. 


Den cada un di a casonan nos por identifica 
e responsabilidad di automobilistanan. Na fin 


Parlamentario independiente mr. dr. Ryçond Santos do Nascimento: 


Morto y desgracia ta subraya importancia di un trafico mas sigur 


di dia ta trata di nan comportacion den trafico. Falta di responsabilidad 
ta trece daño material, costonan financiero, susto y hasta tristesa y mas 
problema pa famia. Na mes momento nos mester puntra nos mes si nos 
como comunidad tambe tin un responsabilidad den e cuestion di acciden- 
tenan? 
Nos no tin e responsabilidad pa bisa otro cu ta miho pa “perde un minuut 
di bida cu perde bida den un minuut”? Nos no tin e responsabilidad pa 
curasha otro pa bebe un tiki menos, pa no core auto burachi y pa nos 
corda riba nos famia? Tambe nos mester puntra nos mes si gobierno no 
tin un responsabilidad pa studia manera pa baha e cantidad di accident ya 
cu nos tin mas cu 10 mil auto involucra den accident pa aña. Esey ta hopi 
daño material, gasto medico y problema financiero pa demasiado famia. 


No ta descarta cu polis tin un rol den e problematica aki. Boet y castigo 
tambe tin su luga. Pero miho ta pa enfoca riba metodonan cu ta mucho 
mas preventivo cu ta salba bida, problemanan medico, sufrimento den 
famia y evita gasto material. Enfin nos tur mester carga e responsabilidad 
hunto pa crea un pais mas safe den trafico. 

E 
cifranan di turismo pa cu luna di juni 2023 ta conoci. 
Minister di Turismo y Salud Publico sr. Dangui Oduber ta 
sumamente contento y satisfecho cu e resultado di e prome 
6 lunanan di aña 2023. Den luna di juni 2023 Aruba su tur- 
ismo a surpasa cifranan di mei 2019 cu tabata un aña re- 
cord den turismo. Juni 2023 Aruba a ricibi 100,549 turista 
stayover y esaki tawata un recuperacion di 102% compara 
cu juni 2019.  


Den e prome 6 lunanan di aña 2023 tur luna a conoce un 
recuperacion di mas di 100% y Aruba a ricibi nada mas y 
nada menos cu 610,582 turista stayover. Esaki ta indica 
cu tin un crecemento den e cantidad di bishitantenan di 
“Stayovers” cu 6.2%. 


Aruba su mercado mas grandi y importante cu ta e mercado 
Norte Mericano cu ta representa 80% di nos turismo stay- 
over a mira un crecemento di 12% den juni 2023 vs juni 
2019. Aruba a ricibi den e prome 6 lunanan di aña  2023 un 
total di 509,163 turista stay-over for di Norte America. Loke 
ta remarcabel tambe ta e hecho cu den prome 6 lunanan di 
aña 2023 turistanan a keda mas largo Aruba.  


E indicador di mas importante cu ta midi calidad di turistanan 
cu ta e Tourism Credit (antes tourism receipt) cu ta ser 
publica pa Banco Central tambe a mustra un crecemento 
ROBUSTO den aña 2023. E cifra aki ta indica cuanto placa 
turismo ta laga den Aruba su economia. 
Pa e prome kwartaal di aña 2023 e tourism credit a crece 


cu 22% vs e prome kwartaal di aña 2019. Turistanan a laga 
1.347 biyon florin den nos economia y esaki a traduci su 
mes den un crecemento di 247 miyon florin den compara- 
cion cu prome kwartaal 2019.  
No solamente tourism credit a crece sino tambe tanto e 
REVPAR y ADR cu ta wordo comparti pa hotelnan. Nos ta 
nota tambe cu demanda pa vacation rentals ta subiendo e 
ultimo lunanan aki y esaki ta un tendencia mundial.  


E maneho di Minister Oduber ta hibando ta dunando 
tremendo resultado y esaki ta danki na e hopi bon sinergia 
cu tin entre tur e partnernan den turismo. Turismo ta keda e 
driver principal di nos economia y danki na e crecemento di 
turismo nos tin crecemento economico, tin cuponan nobo di 
trabou y entradanan pa gobierno.  


E mandatario a gradici y felicita ATA, AAA, APA, AHATA, 
ATSA, Aruba Vacation Rentals y tur e trahadonan cu ta traha 
den turismo pa e bunita resultado aki. 


J U N E R E S U LT 2 0 2 3 


NORTH AMERICA 


82,547 


82.1% 


11,021 


11.0% 


4,551 


4.5% 


2,430 


2.4% 


SOUTH AMERICA 
EUROPE 
OTHERS 


T O T A L A R R I V A L S 


100,549 


100% 


Minister Dangui Oduber: 


Den prome 6 luna di aña 2023 cantidad di turista 
stayover a crece cu 6.2% vs prome 6 luna 2019 

D 
iabierna anochi pa 10:56pm central di po- 
lis ta wordo notifica di un accidente entre 
dos auto na altura di Boolchand’s den Haven- 
straat na Oranjestad. Na yegada di patruya ta 
topa cu e chauffeur di e Suzuki color shini- 
shi gravemente herida. Ambulance a wordo 
pidi cu maximo urgencia y na nan yegada e 
personal di ambulance a stabilisa e victima y 
transporte cu maximo urgencia pa Dr. Hora- 
cio Oduber Hospital. Na e sitio di e sucedido 
a presenta specialistanan di trafico, polis tec- 
nico, fiscal y departamento di slachtofferhulp. 


Diasabra despues di 11’or di anochi, polis ta 
wordo informa cu e chauffeur involucra di acci- 
dente a fayece na Hospital. Dokter a constata 
morto di e homber yama Hawin Harold J. Ruiz, 
naci na Aruba, dia 26 januari 1992. E ta e di 
seis morto den trafico pa aña 2023. Cuerpo 
Policial ta informa cu e caso ta bao investiga- 
cion y e curpa a wordo confisca riba ordo di 
fiscal. Alabes tin un persona deteni den e caso 
aki. 


Cuerpo Policial Aruba ta manda palabra di 
profundo condolencia na famia di e fayecido. 


Aruba ta conoce 
di seis morto 
den trafico 

A 
ruba Lions Club cu mas di 75 aña sirbi- 
endo comunidad tambe tin su hoben- 
nan den e LEO Club Aruba cu recientemente 
a caba di instala nan directiva nobo pa aña 
2023-2024. 
E hobennan aki durante aña leonistico cu 
a pasa, a haci diferente proyectonan hopi 
bunita den comunidad y sigur a yena nan CV 
cu experencianan unico manera charlanan cu 
nan a ricibi, reuniendo pa haci actividadnan 
y siña con pa traha hunto y sigur experencia 
con ta haci trabounan boluntario y tambe 
sirbi comunidad den e miho forma. 
Ta hopi bunita pa mira e muchanan aki entre 
edad di 12 pa 18 aña, yenando nan tempo liber 
pa haci actividadnan sano y pa un bon causa, 
asina demostra e speransa cu den futuro nos 
tin bon ciudadanonan den nos comunidad. 


Den nan ultimo reunion a caba di eligi y instala 
e directiva nobo cu ta bou guia di Lion Liza 
Roberts encarga cu e muchanan di e LEO Club 
Aruba. Den un votacion a keda eligi como 
presidente Alysha Roga y su vice-presidente 
Gjordjan Roga, secretaria ta Catherine Wernet 
y tesorero Dyron Arends. Mescos cu directiva 
di Aruba Lions Club tambe nan conoce otro 
funcionnan cu a keda pa Nathan Croes tail 
twister, Shaquille Dirksz LEO Advisor y Lirienne 
Roga como Membership Chairperson. 


Awor ta un aña leonistico nobo caminda e 
directiva aki lo mester traha riba ideanan 
nobo pa proyectonan pa comunidad y talbes 
sigui cu locual tin pendiente. 
Nos ta spera di scucha hopi di e muchanan 
aki durante nan aña pa sigui cu e bon trabou 
di sirbi comunidad. 
Un pabien na e directiva nobo y nos ta manda 
palabra di motivacion pa nan por tin un aña 
exitoso. 


Aruba Lions Club mescos cu su LEO Club 
Aruba kier a haci un invitacion na tur mayor 
cu ta desea pa nan yiu join e LEO Club Aruba, 
por yama cualkier miembro of via Facebook pa 
haya mas informacion of por tuma contacto 
cu Aruba Lions Club. Un hoben mas cu ta siña 
pa haci actividadnan sano, tin sigur di ta un 
bon adulto den futuro pa un bon comunidad. 


Hobennan di LEO Club Aruba cu directiva nobo 

S 
tichting Monumentenfonds a reuni cu Min- 
ister di Asuntonan Economico, Sr. Geof- 
frey Wever, pa asina pasa riba e plan di ehecu- 
cion di e restauracion di Cas Veneranda. E re- 
union inicial aki a conta cu e stakeholders den 
e proyecto di restauracion di Cas Veneranda 
na Wilhelminastraat, cual a keda construi na 
1936 pa Frederico Maximiliaan (Machi) Ar- 
ends, kende tabata consul di Spaña. 


E arkitecto tabata e renombra bouwmeester 
Dada Picus, cu a bay te Cartagena, Colombia 
pa busca inspiracion for di un edificio cu e 
esposa di Machi, Maria Veneranda, tabata 
enamora di dje, y asina a bolbe Aruba pa 
construi e edificio cu awe nos ta yama Cas 
Veneranda. Un di e casnan mas grandi na 
Aruba na e tempo ey, traha den un estilo 
neobaroco Latinoamericano. 


Dia 20 di april, Minister di Asuntonan 
Economico, Sr. Geoffrey Wever, huntu cu 
Director di Monumentenfonds y den pres- 
encia di e directiva di SMFA, APFA y un repre- 
sentante di famia Arends, e doñonan di Cas 
Veneranda, a anuncia un acuerdo pa cumpra, 
restaura y huur e edificio di Cas Veneranda. 
Awor SMFA por sigui cu e plan pa restaura- 


Minister Geoffrey Wever 
den reunion cu Stichting 
Monumentenfonds 


E futuro di Cas Veneranda 


cion, pa cual a presenta e fasenan di e proyecto. 
Cu e compromiso aki, Fundacion Monumento Aruba a logra haya e 
prestamo necesario di Nationaal Restauratie Fonds cu un interes di 2%, y 
tambe financiamento local di APFA pa completa e inversion total. 


Embeyecemento di nos centro di ciudad solamente no lo “translate” na 
e ciudad vibrante cu nos tur ta anhela. E ta tuma un compromiso serio 
di parti gobierno pa haci e imposibel, posibel. Inversion den e ilumina- 
cion, vegetacion, siguridad, parkeer y infrastructura di e ciudad ta facilita 
e crecemento. Trece departamentonan di gobierno den caya, ta crea un 
fluho automatico di hende cu ta trafica den e area, un fluho diario durante 
dia den nos centro di ciudad, cu lo ta cliente pa e negoshinan den playa. 


Den e reunion di diabierna tambe a anuncia e oficina di e arkitecto cu ta 
bay keda encarga cu e proyecto aki e cual ta Hoevertsz Archidesign N.V. 
Minister Wever ta gradici coleganan minister, minister presidente Evelyn 
Wever-Croes pa su ayudo y sosten, Staten di Aruba y diferente depar- 
tamento di Gobierno, manera DWJZ, Directie Financien, CBOS, Directie 
Cultuur, DOW y DIP. 

SUNDAY BRUNCH 


D 
iadomingo mainta rond di 9’or polis a bay 
den e bocht na Sabana Liber, unda cu un 
auto a bolter. Na yegada polis a topa pazuid di 
caminda un Kia Rio color cora, cu a bay cay den 
e rooi pero door di e matanan di kwihi e la keda 
wanta. 


Na stuur tawata tin un dama, cu polis tawata 
comunica cu ne pero si tawata tin dolor. 
A pidi pa ambulance, pero debi cu esaki a tarda 
un poco e Rapid Responder a yega. 


Algun rato despues ambulance a yega pa hunto 
cu polis nan a subi e dama cu tawata herida. 


Ariba caminda por a mira cu e Kia Rio tawata 
biniendo di pariba y pa un of otro motibo e 
la kita bay na su man robes pa bay termina 
di banda den e rooi. Polis di trafico tambe a 
presenta pa a tuma dato di e accidente.  


Un dama a bolter cu su auto 

D 
iadomingo den oranan di atardi polis a cera 
Havenstraat, esaki tawata pa agentenan di 
trafico por a conduci un investigacion relacio- 
na cu e accidente di diabierna anochi. Diabi- 
erna anochi rond di 11’or ta sosode un acci- 
dente serio den Havenstraat, unda cu diasabra 
pa diadomingo e chauffeur a fayece door di e 
multiple golpinan ricibi. Un accidente cu hopi 
hende ta puntrando, con por ta posibel un ac- 
cidente di e magnitud ey den un caya chikito. 


Pues diadomingo atardi, polisnan di trafico a 
bolbe na e sitio y tawata haci midimentonan 
adicional di esun di diabierna anochi. E no a 
keda te eynan, debi cu na final polis a bay unda 
e vehiculo ta pa continua cu e investigacion. 


Noticia oficial di fayecimento di Hawin H.J.Ruiz 
di 31 aña wordo duna diadomingo mainta na 
Prensa. 


Polis di trafico cu investigacion adicional 
di accidente fatal den Havenstraat 

D 
iabierna atardi, Prome Minister Ev- 
elyn Wever-Croes cu inmenso plac- 
er a corona Iva Luna Werleman, repre- 
sentante di Grupo di Antaño pa Chiki- 
tin Cultural pa aña 2023. Prome Minis- 
ter a expresa cu pa su persona esaki ta 
un momento hopi special, pa wak con 
nos muchanan ta wordo inculca cu nos 
cultura di chikito caba. “Esaki sigur ta 
importante, pa ora nan bira grandi nan 
ta carga tur e balornan cultural cu nos 
tur a lanta cu ne”. 
Prome Minister ta gradici tur esnan 
cu ta engrandece nos cultura, organ- 
isando tipo di eventonan asina cu ta 
inclui e muchanan. 
Tambe ta desea tur esnan cu ta bay 
atende e actividadnan den luna di 
September, e parada cultural, hopi 
exito. “Un danki di curason pa tene 
nos cultura semper na halto”, Prome 
Minister a expresa. 


Prome Minister a corona e hobencita Iva Luna 


Cu ta representa grupo di antaño pa chikitin folklore cultural 2023 

Aruba tabata anfitrion di Arte di Palabra 2023 


A 
rte di Palabra ta un competencia literario di 
poesia y storia na Papiamento pa alumnon- 
an di scolnan secundario. Cada isla ta tene nan 
competencia y ganadonan di cada isla ta bay 
representa nan pais den e festival interinsular di 
Arte di Palabra ABC (AdP ABC). 
E aña aki a toca Aruba pa di tres biaha pa organisa 
Arte di Palabra ABC den cuadro di Aruba su 15 
edicion cu ta wordo organisa pa Departamento di 
Cultura conhuntamente cu Fundacion Corector 
di Papiamento. 


Manera semper ta combina e competencia cu un 
intercambio pa asina e hobennan por socialisa 
cu otro. Diahuebs dia 13 di juli, e delegacionnan 
di ABC a pasa un rato ameno na Eagle Bowling. 
Diabierna dia 14 di juli e grandioso festival di Arte 
di Palabra ABC a tuma luga na Cas di Cultura y a 
cuminsa 5:30 p.m. 
Publico cu tabata trempan den e sala por a 
disfruta di un “slide show’ di potretnan di e 
actividadnan cu a tuma luga prome cu e compe- 
tencia. 


Despues di un bunita apertura cu e partici- 
pantenan a duna riba ritmo di e cantica “Nos 
ta islanan di Caribe”, e programa a cuminsa 
bou di guia di e dos Maestronan di Ceremonia, 
Samantha Trinidad y Rafael Garcia, kende ta ex 
participantenan di AdP. 
Un total di 39 obra di poesia y cuenta a wordo 
presenta y parti den seis categoria cu ta existente 
y original. Despues di pauze, Elvira Bonifacio y 
Samuel Rosinda di AdP Corsou a haci entrega di 
Tapushi Literario na dos baluarte di Aruba kende 
ta Elizabeth Guanipa y Gregory Goedgedrag, 
pa nan dedicacion y educacion den nos idioma 
Papiamento. 


Tambe publico por a disfruta di entretenamento 
di Alakina Gonzales, kende a sali den premio di e 
competencia Gang di Arte 2022 y cu a presenta 
dos cancion titula “Talent” y “Cupid”. Despues 
a sigui cu presentacion di Sergio Garcia kende a 
gana AdP Aruba e aña aki den categoria di Rap. 
Sergio a presenta dos rap titula “Esclavo di mi 
Libertad” cu ta e rap cu el a gana cu ne y “Mente 
Yen” kende el a presenta hunto cu dos amigo 
Njay y Ray. 


{Continuacion na siguiente pagina 

{Continuacion di pagina anterior} 


Naturalmente e anochi a clausura despues di a saca e resultadonan di AdP 
ABC 2023 


Categoria A: Poesia Existente klas 1-2 
Keithley Torregosa - Mama (Boneiro) 
Q-Zeally Piar - Amor (Boneiro) 


Maryangely Giterson – Awe ta ayera y mañan 
(Corsou) 


Categoria B: Poesia Original klas 1-2 
Kaylee Winklar – Bib’e y Stim’e (Boneiro) 
Trevor Anthony – Indjan di Noord Salina 
(Boneiro) 
Nashentely Bregita – Kultura (Corsou) 


Categoria C: Poesia Original klas 3-6 
Emely Frans – Bida, bay bib’e (Boneiro) 
Jeaniro Dorothea – Identidat Pѐrdi (Boneiro) 
Juraily Meulens - Tempu (Corsou) 


Categoria D: Cuenta Existente klas 1-2 
Kaylee Winklar – Elekshon Kolegio Elektoral 
(Boneiro) 
D’ange Sint Jago – Si Gloria n’ ta dimi no … 
(Boneiro 
Solyender Louisa – Awe no, mañan no (Corsou) 


Categoria E: Cuenta Original klas 1-2 
Maycy Trenidad – Historia di Yani (Boneiro) 
Tamara Papa – E piratanan y e isla misteri- 
osos (Corsou) 
Lisandra Daley – Luna di flor (Corsou) 


Categoria E: Cuenta Original klas 3-6 
Shandelus Rosa – Ba busca ba haña (Boneiro) 
Jeaniro Dorothea – Bida tras di muraya 
(Boneiro) 
Giandrick Crispulo – Mal Gañado (Corsou) 


Ganado Absoluto: Kaylee Winklar- titulo di 
poesia “Bib’e y Stim’e”. 
Comision di ADP Aruba ta felicita tur e gana- 
donan y tambe ta gradici tur persona cu a 
aporta na e bunita evento aki. 

Fortaleza pa Famia 


Sinceramente, Pastor Marcel Balootje 


P’ESEY cuidao rumannan, pa no tin, den ningun di boso, un curason malvado, y incredulo, door di aleha for di e Dios 
bibo. Ma encurasha otro dia tras dia, tanten cu por papia di “Awe” ainda. 
Pa ningun di boso no wordo enduresi (haci curason duro) pa e engaño di pica. Pasobra nos a bira participante di Cristo, 
si nos tene firme na e principio di siguransa te na fin, mientras cu ta wordo bisa. 


*** Awe si boso tende su bos no haci boso curason duro, manera tempo cu nan a provoca Mi (Hebreonan 3:12-15). 
*** Manera Mi a hura den mi furia. Nan lo no drenta den mi sosiego (Hebreonan 3:11) 


Cuanto tempo mas lo dura prome cu hende por compronde cu ta peligroso pa provoca Dios, pasobra esey ta hiba na 
destruccion. 


Den e tempo di Moises tabatin mas di 2 miyon Israelita den desierto hunto cu Moises despues cu Dios a habri Laman Cora 
pa nan por a crusa y yega na e tera di Canaan. 
Kende nan tabata mira Dios su bondad tur dia, pero toch tabata murmura, y rebeldia, y Dios a bisa cu esnan cu ta haci 
esey lo no drenta e tera priminti (Numbernan 14:26-29). 


** Awendia despues di siglonan mesun cos a sigui tuma luga, hende a sigui murmura, sigui cu nan incredulidad, sigui cu 
nan rebeldia, murmuracion y abominacion provocando Dios, 


** No lubida cu Dios a manda su yiu unigenito, pa ken cu kere den dj’E no bay perdi ma haya bida eterna, pero toch tin 
hende cu keto bay ta rechasa e plan di salbacion pa nan bida. 


** Y mas tristo ta tin hende cu ta menciona e nomber di Dios, pero cu nan pensamento y nan rebeldia, murmuracion, falta 
di gradicimento y cu no ta kere y mara na tradicion di idolatria ta limita Dios. 


Hendenan cu ta identifica nan mes manera terorista contra Dios, si manera terorista spiritual cu kier pone tur principio 
di Dios un banda y biba manera na kier. Doloroso ta pa mira hende, rond mundo haci nan curason duro, busca tur aporte 
pa cambia ley y asina provoca Dios cu pica y abominacion. 
Nan ta haci tur locual ta posibel pa bay contra e Palabra, Principio, y boluntad di Dios (Romanonan 1:18-32). 


Awor nos ta bini bek riba nos hogar y nos famia, ta masha peligroso ora den nos cas, nos ta provoca Dios, cu incredu- 
lidad, idolatria, santeria y bruheria. No lubida cu un yiu rebelde contra su mayor tambe ta provoca Dios. 


*** Y tur esnan cu kier uza Dios temporalmente, pasobra ora nan ta pasando den un dificultad financiero of malesa e 
nomber di Dios, ta wordo menciona tur dia, pero asina cu Dios saca man y yuda nan e nomber di Dios ta wordo lubida 


Hende mester compronde cu ora nos ta biba den pica, murmuracion y rebeldia constantemente e Spirito di Dios ta aleha 
for di nos, Dios ta bay nos dilanti, y ta nos deber di sigui Dios, pasobra nos tin mester di Dios. Pero ora orguyo, duresa di 
curason y falta di pordon ta persisti den nos bida nos ta provoca Dios. 


Pa falta di pordon y mantene odio contra otro, nos ta provoca Dios, pasobra e palabra di Dios ta bisa den Mateo 6:14-15 
cu si nos no pordona nos prohimo, Dios tampoco ta pordona nos. 
E binida di Cristo Hesus lo ta manera un ladron den anochi, p’esey nos mester stop di provoca Dios, pone tur rebeldia un 
banda, y awe habri nos curason y invita Cristo pa goberna nos bida, nos cas y nos famia. 


Hende no mester provoca Dios 

“Drenta su portanan cu gradicimento, drenta 
su tempel cu cantica di alabansa, glorific’e, 
bendiciona su nomber. Salmo 100:4 


Cu inmenso tristesa na nos curason, pero 
conforme cu boluntad di Dios nos ta anuncia 
fayecimento di: 


Sra. Ethel Vis-Lacle 
(Casa di † Roy Vis “Doyki’’) 
* 19 Juli 1964 – † 13 Juli 2023 


Na nomber di su: 
Yiunan: 
Samantha Vis 
Rodgen Vis y pareha 
Eldrick Vis y pareha 


Mama: 
Lucita Lacle-Geerman 


Nieto: 
Irengelo Stamper 


Nieta: 
Mirlaine Vis 


Rumannan: 
Elvis y Giancarla Lacle-Ponson y famia 
Desiree (Daisy) y Erwin Maduro-Lacle y famia 
Mary y Gerard Mackay-Lacle y famia na 
Hulanda 


Swa y Cuñanan: 
Karel Vis y Virginia Lacle y famia 
Erwin y Annie Vis-Erasmus y famia 
Detty y Rosie Vis-Croes y famia 
Frank Vis y famia 
Ella Vis y famia 
Hubert y Carmen Vis-Vergara y famia 
Carl De Kort y famia 
Ludwina Vis-Kock y famia 


Tur Ihanan, Sobrino y sobrinanan, primo y 
primanan, amiganan di cas (Roseisela, tanchi 
Esther, Susy), bisiñanan, amistadnan, Arubaanse 
Stichting mondhygiënisten, colleganan di trabou 
(Van Trikt Dental, Alina, y otro nan), Koningin 
Wilhelmina kanker fonds, Hopice Atari (Shari 
Winterdaal), huisarts dokter Sharline Vis, diferente 
grupo di oracion: Misioneros di Hesus, Couples 
For Christ, Miembro di Team Liturgico Savaneta, E 
Caminda Antiguo, Hesus Biña Nobo, y otro nan. 


Demas Famia: Lacle, Vis, Stamper, Krozendijk, 
Ponson, Maduro, Mackay, Geerman, Evertsz, 
Erasmus, Croes, Vergara, Tromp, De Kort, Kock, 
Dennie, Nicolaas, Anthony, Boezem, Kelly, 
Ras, Comenencia, Fingal, Angela, Tuitt, Does, 
Koolman, Dirksz, Dijkhoff y demas famia na 
Aruba, Bonaire, Corsow y Hulanda. 


Nos kier a manda un danki special na Gislaine 
Croes, Laida Tromp y Jouraine De Kort. 


Si encaso den nos tristeza nos por a lubida algun 
famia, nos ta pidi nos mas sincero disculpa 


Acto di entiero di nos defunto stima, lo tuma 
lugar Diaranson 19 Juli 2023 na Misa Sagrado 
Curason Savaneta di 2.00 pa 4.00 pm y despues 
pa Santana Catolico na Savaneta. 


Condolencia lo tuma lugar na Pray Funeral 
Home na San Nicolas Dialuna 17 Juli di 7.00 pa 
9.00 pm. 


Nos no ta ricibi bishita di condolencia na cas. 


D 
iasabra den oranan di atardi polis a bay poco pura den Kolibristraat, unda 
cu despues cu un auto a accidenta e la keda ariba su banda. Tawata den 
careda di 5’or cu na yegada di polis nan a constata cu un auto marca Toyota pa 
un of otro motibo a perde control, y ta dal contra di un cura di un garage. 
Polis a constata tambe cu den e auto tawata tin mucha y cu nan no a resulta 
herida, pero un adulto si tawata sinti dolor na curpa. Ambulance mientrastanto 
ya tawata na caminda pa controla e adulto. Takelwagen mester a presenta pa 
bolter e auto bek y di e manera ey habri e caminda bek. Daño material ta consid- 
erabel. 


Auto a perde control y bay dal contra 
cura di un garage na Buena Vista 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 
Cu hopi tristesa pero conforme cu 
boluntad di Dios nos ta anuncia cu a bay laga nos den 
brasa di Señor 


Hendrik F Rosa 
Mihor conoci como “Oe” 
Un Tata semper enthousiast y 
semper cla pa yuda otro. 


*Geboorte 15-2-1955 †Overlijden 14-7-2023 
Casa: 
Viveca Yvette Rosa-Franken 
Yiunan: 
Rinnia y Kendall Warren 
Curtly y Melanie Cornelia 
Venie Rosa 
Nieto(a)nan: 
Raquisha Warren 
Daveny Rosa 
Chayenne Cornelia 
Jaileighny Rosa 
Jainely Cornelia 


Amigo serca di cas: 
Mario Erasmus y famia 


Ruman: 
Hector Rosa y famia 
Jose Rosa y famia 
Carlo Rosa y famia 
†Enrique “Eddie” Rosa 
Emilio “Koko” Rosa y famia 
Tur sobrino(a)nan 
Swa y cuñanan: 
Magriet “Gichi” Franken y famia 
Marlyn y Richard Williams y famia 
Elvira Franken y Bill Richardson y famia 
Primo(a)nan: 
Rodriguez: Juancito, Isreal, Japie & Rufo, Albertina, Elvia 
Raven: Astrid, Lourdes, Gilbert, Milda, Judith, Arinda, 
Loginio, †Chichi 
Demas Famia: 
Rosa, Franken, Warren, Cornelia, Van Eijk, Cannegieter, 
Mercalina, Williams, De Weever, Rodriguez, Raven, 
Bargues, Chandler, Jansen, Lourens, Gumbs, Krosendijk, 
Comenencia, Velasquez 


Bisina (nan): 
Ulrica, Leo y Julima, Elsa, Juancho y Ana, Maria, Stella, 
Jerry y Veny 


Cacho stima: Bobby 
Ta invita pa acto di condolencia y entiero cu lo tuma 
lugar diamars dia 18 di July 2023 na Aurora Funeral 
Home di 1:00pm pa 4:00pm di atardi despues ta sali pa 
santana central na Sabana Basora. 


Despues di entiero no ta ricibi bishita di condolencia na 
cas. 
Nos desculpa si den nos tristesa nos por a lubida 
cualkier persona. 


Señor ta mi wardador, 
mi no tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa, 
Psalm 23 


Cu profundo tristesa, pero agradecido pa 
tur locual ela nifica pa nos, ta participa 
fayecemento cristianamente di nos ruman, 
tanta y madrina: 


Viuda Inocente (Ima) 
De Titta - Yarzagaray 
☼ 28 december 1938 
† 11 juli 2023 


Mayornan: 
†Cornelis y †Louisa Yarzagaray-Oduber 


Esposo: 
†Rodolfo A. De Titta 


Rumannan: 
†Lucia y Edward (Benky) Fowler-Yarzagaray 
Elisabeth Yarzagaray 
†Haime y †Maria Yarzagaray-Koolman 
†Horacio Yarzagaray 
†Flaviano y Adriana Yarzagaray-Brokke 
†Sally Yarzagaray 
Milton y Jilma Yarzagaray-Lasten 
Rudolf y Anna Yarzagaray-Angela 
Orvind y Swinda Yarzagaray-Tromp 
Maricella y Albertico Trimon-Tromp 


Tur swa y cuñanan, sobrino y sobrinanan, 
primo, primanan y ihanan. 
Amigonan, bisiñanan, conocirnan, 
demasiado hopi pa menciona. 


Demas famianan: 
Yarzagaray, Oduber, De Titta, Fowler, 
Koolman, Brokke, Lasten, Angela, Tromp y 
Trimon. 


Ta invita pa assisti na acto di despedida cu 
lo tuma lugar diamars 18 di Juli 2023 na 
Aurora Funeral Home. Di 9’or pa 11’or tin 
oportunidad pa condoleer. 


Cremacion lo tuma lugar despues den seno 
familiar. 


Si en caso den nos tristesa nos por a lubida 
algun famia of persona, nos ta pidi nos mas 
sincero disculpa. 


Nos ta lamenta cu despues di despedida 
nos no por ricibi bishita di condolencia na 
cas. 


En la oscuridad Dios 
es mi luz, 
En la tormenta, 
mi refugio, 
En la tristeza, 
Mi fortaleza y 
En mi soledad, 
Mi compania 
Por siempre Adda 


Adda Alicia 
Velandia Trejos 
15-02-1966 - †14-07-2023 


Esposo: 
Edison Agudelo 
Hijos: 
Carlos Andres Moreno Velandia 
Diana Marcela Moreno Velandia 
Monica Lorena Daza Velandia 
Lilian Vanessa Daza Velandia 


Madre: 
Alicia Antonia Trejos Pinzon 


Padre: 
Isaias Velandia 


Familia y hermanos 


Acto de despedida miercoles 19 de julio del 
2023 en Aurora Funeral Home de 2:00 a 8:00 pm, 
despues acto de cremacion en seno de familia. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Edwin Lampe 
Mihor conoci como: “Win” 
*26-05-1963 - †14-07-2023 


Acto di entiero lo wordo anuncia despues. 

Mi no a muri. 
Pesey mi no a bisa ayo. 
Mi a djis habri mi halanan, 
Y bula bai keiro. Boso a keda atras. 
No laga tristesa domina boso. 
Keda uni cu otro pa mi alma, 
Esey lo ta un alegria. 
Recordami cu hopi amor. 
Cu profundo dolor na nos curason, nos ta anuncia 
fayecimento di nos Esposo, Tata, Welo y Omo stima: 
Thomas de Cuba 
*21 December 1938 - †13 Juli 2023 


Na nomber di su: 
Esposa stima: 
Hyacintha “Chenta” de Cuba-Geerman 
Yiunan: 
Luis de Cuba y Lea de Cuba-Willems 
Rene de Cuba y Ana de Cuba-Rasmijn 
Nietonan: 
Gregory de Cuba y Enrick de Cuba 
Amigo(a) nan di cas: 
Chido y Dora Marin 
Yette y Gloria Ras 
Johnny y Sulang 
Cadia 
Comer y Comper nan, Subrino(a) nan, Primo(a) nan, 
Iha, Bisinja nan, Swa y Cuña nan, Amigo(a) nan. 
Demas famia: 
de Cuba, Geerman, Willems, Rasmijn, Figaroa, Giel, 
Wolf, Tomp, Schaarby, Donata, Gomez, Kock, Arcaya, 
Angela, Peasch, Webb, Marin, Ras. 
Si den nos tristesa nos por a lubida un of otro familiar, 
nos ta pidi nos mas sincero disculpa. 
Ta invita demas famia, bisaña, amigo(a) nan y 
conocirnan na e acto di entiero cual lo tuma lugar 
Diamars, 18 Juli 2023 di 2:00 pa 4:00 pm na Misa 
Inmaculada Concepción na Santa Cruz y despues nos 
defunto stima lo sali pa Santana Santa Maria na Santa 
Cruz. 
Nos ta lamenta cu no ta ricibi bishita di condolencia 
na cas. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa durante e tempo dificil di malesa, fayecimento y 
entiero di nos defunto stima: 


Andres Otilio Maduro 
Cariñosamente yama: “Papai”, Tachi”, “Deshi” 


Boso muestra di atencion ta di hopi aprecio y un gran 
sosten pa nos. Un danki special ta bay na Walter Croes, 
Rufina Vrolijk, Lola Geerman di Wilhelmina Kanker Fonds 
y verpleegster Judith y Izel di Horacio Oduber. 


Na mes momento nos ta invita famia, bisiña-, amigo- y 
conocirnan pa compaña nos na 3 Santo Sacrificio di 
Misa na misa di Inmaculada Concepcion Sta. Cruz pa 
descanso di su alma, dianan: diamars 18 di juli pa 7:00 
pm, diahuebs 20 di juli pa 7:00 pm y diasabra 22 di juli 
pa 7:00 pm. Despues di ultimo misa lo tin un rosario na 
cas; Sabanilla Abou # 11 


Boso presencia ta altamente aprecia. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haña 
forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Reynold R.A. Becker 
cariñosamente yama “Nolly” 
*12-05-1951 – †11-07-2023 
Yiu di † Charles Becker y † Alicia Becker-Tromp 


Na nomber di su: 


Señora: 
Marvel Becker-Wever 


Yiunan: 
Caroline Becker, John Lejuez y yiunan 
Christopher Becker 
Stephan Becker y Ciara Van Herpen 


Nieta y nieto: 
Leah Lejuez 
Seth Lejuez 


Rumannan: 
Claudina y †Bonny de Nobrega 
Maria Louisa y Herman Staring 
Carla y Gillard van der Werf 
Harold y Ella Becker 
Aida y Arjan Voskamp 
Irmgard (Imy) y Derrick de Nobrega 
Norman Becker, Allison y famia 


Sobrino y Sobrinanan: 
Carlo, Jerry, Gilla, Frithjof, Manou, Tatiana, 
Eboney, Edgar, Jilka, Joylene, Gionette, Cherish, 
Arienne, Norman 


Sua y cuñanan: 
Osla y Jaap Bosselaar 
†Shirley Wever 
†Tico y Blanca Wever 
Boyce y Iris Wever 


Manera sobrinonan: 
Jacqueline, Dennis, Donovan, Ries, Jamil, 
Jourainne, Eumir, Iraisa 


Ihanan: 
Carlo Staring 
Cherish Becker 
Iraisa Wever 
Norman Boelen 


Tanta y omonan , primo y primanan 


Disculpa nos si den nos tristesa nos por a lubida 
algun famia of conocir. 


Ta invita demas famia, amigonan, bisiñanan, 
ex-coleganan di Politie Opleiding School, ex- 
alumnonan y demas conocirnan pa e acto di 
despedida cu lo tuma luga dialuna 17 di juli 2023 
di 2or pa 4or pm na Aurora Funeral Home. 


Un agradecimento enorme na Dr. Waterloo, Dr. 
Kelly, Dr. Smid, Dr. Plet, Dr. S.Kock, Dr. Cheng, tur 
e personal di B4 (HOH ) y ICU, e staff y personal di 
STA y Dr. Aljaf pa nan bon cuido. 


Nos ta lamenta cu despues di despedida nos lo 
no por ricibi bishita di condolencia na cas. 


Lo por manda condolencia na e e-mail addres: 
Marvelbecker@yahoo.com 


Celebration of her life 
“Each tear I shed for you holds immeasurable love” .... 
Yvette Lucinde 
Boasman-Cooper 
Sunrise: November 13th, 1941 – Sunset: June 12th, 2023 


Left to mourn are her: 
Husband: †George William Alfredo Cooper (Fredo) 
Children: Antonio Boasman (Tony), Minerva Marlin 
-Cooper (Minchie/Mientje), Ricardo Cooper (Tico), 
Anselmo Cooper (Selmo) 


Son-in-law: Dionysius Marlin (Donny) 
Daughters-in-law: Ramona Boasman, Linda Boateng 


Grandchildren: Nicky Cooper, Yvette Boasman, 
Rayangelo Cathlin (Angelo), Glenford Cooper (Gleny), 
Odessa Cathlin, Odessio Cathlin, Chandra Cooper, 
Ricardo Cooper Jr. Diandra Marlin (Didi), Dieudonne 
Marlin (Robert), Elias Flanegin 


Great Grandchildren: Lashany Boasman, Germiano 
Boasman, Achanty Cooper, Ale-xion Cooper, Ayzeh 
Cooper, Maison Jordan, Nayla Dewindt etc. 


Sisters: Mildred Aarndell (Meto Sint Maarten), †Lissette 
Peters, †Alice York, †Getrude York, †Stella Aarndell 
Brothers: Julian Aarndell (Sint Maarten), Leopold Illidge 
(USA), †Luis Illidge, †Theophile Aarndell, †Antonio 
Aarndell 


Uncles: Firmin Boasman (Freeman), †Gaston Boasman, 
†Jean Boasman, †Rudolf Gumbs, Jason Lake (Anguilla) 
Aunt: †Ermin Boasman 


Brothers-in-law: Chester York (Sint Maarten), †Freddy 
York, †Joe Peters, †Freddy Gibbs, †Freddy Romney 
Sisters-in-law: Shirley Illidge (Sint Maarten), Regina 
Paulina, Bernice York, Luz Willems (Netherlands), Chris 
Gibbs (Netherlands), Hyacinth Illidge (USA), †Constance 
Gibbs, Emilia Aarndell (Sint Maarten) 


God children: Anselmo Boasman, (Sint Maarten) Jeanny 
Gerot (Sint Maarten), Jurgen Philips (Netherlands), 
Naomi Richardson, Elaine (French Quarter), Russel 
Richardson (USA) 


Nephews/nieces: Too numerous to mention 


Special Friends: Hygina Thomas (Hilly USA), Irene 
Richardson (USA), Amoree Richardson (Sint Maarten), 
Shirley Illidge (Sint Maarten), Jersey Bridgewater, Adrina 
Morris, Theresita Richardson, Ursila Martina (Dientje) 
Good Friends: Marcel, Edwin Milton, Monica Diddler, 
Bernadina Vos (Dina), Sandra Withfield, Agnes 
(Lagoweg), Ms. SuzetteVlaun, Terry Gumbs, Leticia Barry, 
Janice Grant (Lynette), Wendy Legrand, Adela Hassell, 
Jersey Bridgewater, neighbours 


Her adopted children: Elvin Krind, Marvina Richardson, 
Norman Silvania, Rita Sandiford, Esmeralda Breel (Esme), 
Pedro Wilson (Bito), Tarin Martinus, Maurilynn Arrindell, 
Geraldo Milton, Gregorio Milton. Sheila Laurant, Inigma 
Amerikaan (Sint Maarten) 


She was related to the following families: Cooper, 
Boasman, Kingsale, Illidge, Marlin, Aarndell, Arrindell, 
Arnel, Gibbs, Mardenborough, York, Gumbs, Duzant, 
Pantophlet, Cathlin, David, Jermin, Chittick, Cocks, 
Carty, Barry, Heiliger, Richardson, Lake, Rogers 


GOODBYES ARE NOT FOREVER, 
GOODBYES ARE NOT THE END, 
IT SIMPLY MEANS 
I’LL MISS YOU 
UNTIL WE MEET AGAIN ….... 


The wake will be held on: Tuesday July 18th, 2023, from 
7PM to 9PM at the PRAY FUNERAL HOME. 


The celebration of life will take place wednesday July 
19th, 2023 at: the christ methodist church (behind 
Abraham de Veer School) Amalia Van Solmstraat San 
Nicolas / Aruba Viewing: 10 AM – 11 AM SERVICE: 11 AM 
– 12 NOON 


If for some reason your name was not listed, take it up 
with my mom! (She prepared this announcement 10 
years ago I just updated it) 


